CELEX: 62017TN0835
Language: et
Date: 2017-12-29 00:00:00
Title: Kohtuasi T-835/17: 29. detsembril 2017 esitatud hagi – Eurofer versus komisjon

26.2.2018   
            
            
               ET
            
            
               Euroopa Liidu Teataja
            
            
               C 72/42
            
         29. detsembril 2017 esitatud hagi – Eurofer versus komisjon
   (Kohtuasi T-835/17)
   (2018/C 072/53)
   Kohtumenetluse keel: inglise
   
      Pooled
   
   
      Hageja: Eurofer, Association Européenne de l'Acier, ASBL (Brüssel, Belgia) (esindajad: barrister J. Killick ja advokaat G. Forwood)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 5. oktoobri 2017. aasta rakendusmääruse 2017/1795 artikkel 2 (ELT 2017, L 258, lk 24);
            
         
               —
            
            
               võtta taotletud menetlust korraldavad meetmed; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt on tehtud ilmne hindamisviga ja rikutud on õigusnormi, kui otsustati, et Serbia importi ei arvestata kumuleeritult impordiga ülejäänud neljast uurimisalusest riigist vastavalt alusmääruse artikli 3 lõikele 4. (1)
               
            
         
               2.
            
            
               Teise väite kohaselt on tehtud ilmne hindamisviga ning rikutud on õigusnormi, kui leiti, et Serbia vastaseid kaubanduse kaitsemeetmeid „ei ole vaja võtta“ alusmääruse artikli 9 lõike 2 tähenduses isegi mitte vähenenud väärtuse alusel.
            
         
               3.
            
            
               Kolmanda väite kohaselt on rikutud alusmääruse artikli 20 lõiget 2, kaebaja õigust saada teavet ning tema kaitseõigusi, samuti hea halduse põhimõtet, mis on välja toodud Euroopa Liidu põhiõiguste harta artiklis 41, mille põhjustas komisjoni poolt kahjumimarginaali (turuhinnast madalam müügihind) ja hindade allalöömise marginaali avalikustamata jätmine Serbia impordi osas ning sellest tulenev keeldumine analüüsida hoolikalt ja erapooletult kõik antud juhtumi asjakohaseid üksikasju.
            
         
      (1)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT [2016], L 176, lk 21).